વિશ્વમાં કેટલાય ધર્મો એવા છે કે જેઓ પરમાત્મામાં માને છે, પરંતુ પરમાત્માના અવતારોને સ્વીકારતા નથી. તેઓના મતે પરમાત્મા અવતરતા નથી, પરંતુ પરમાત્માનો પૈગામ લઇને પયગમ્બરો પૃથ્વી ઉપર અવતરે છે. કેટલાક તો પયગમ્બરોનું પુનઃ અવતરણ પણ સહી શકે તેમ નથી. સનાતન ધર્મ આવો સંકુચિત કે બંધિયાર નથી. સનાતન હિંદુ ધર્મ ગંગા નદીના પ્રવાહ જેવો અવિરત વહેતો ધર્મ છે. અહીં યુગે યુગે પરમાત્મા અને પયગમ્બરોનાં અવતરણ થતાં જ રહે છે અને ધર્મના નીરને નિર્મળ રાખે છે.